Illejla, tista' tgħid, Izzy sab ruħu fuq il-palk tal-MFCC b'ċikka hekk kif il-vjaġġ ta' Yada 'N' Heels f"Malta's Got Talent' kellu jieqaf ħesrem din il-ġimgħa. Minkejja l-qasir żmien li fih Izzy kellu jħejji ruħu għas-serata tal-lejla, ftit ilu ż-żeffien għadu kif ta prestazzjoni enerġetika akkumpanjat minn silta daqstant ieħor mgħaġġla. B'ħeffa u b'aġilità liema bħalhom, Izzy żifen b'suċċess f'palk imżewwaq b'ilwien ta' kull xorta. Tista' tivvota għal Izzy fuq 50614407 .